Ilmselt paljud naised unistavad imelisest päevast, mil neile saab osaks õigus olla kõige ilusam ja õnnelikum naine planeedil. See "kõige ilusam" on ilmselt selle konkreetse päeva puhul isegi see esmatähtis.  Nii saabub see tähtis päev suvehakul ka Heilikal. Lisaks kõigele muule,  oli tal ettekujutus, et ta soovib vilumal hetkel oma pulmakleidil kanda boolerot.  Siinkohal sain mina talle abiks olla, kududes talle õhkhõrna õlakatte - just sellise nagu ma ise seda ette oskasin kujutada.      Traditsiooniline haapsalu muster, nupud, palju õhku. Pikad varrukad, otstes masetid, kraeserva kudusin kahekordse.  Kasutasin Alvita Silkid mohäärlõnga, mida kulus 4 tokki ehk 100grammi. Kudusin 3,5mm varrastega.    Pidasin kohaseks sedakorda kudum üles pildistada  modellita - kuulub see ju pruudi garderoobi ja peab kantud saama esmakordselt ja ainult pruudi enda seljas.      Meeleolu loomiseks võtsin abiks mehe vanaema kingad ning pärlid.                          Tänud!